**Pravidlá Half-Life Hokeja**

1. **Hráč začína zápas s páčidlom. Počas zápasu získa aj iné zbrane.**
   1. **Keď hráč zabije svojho súpera páčidlom alebo inou zbraňou, je to brané ako faul a nasleduje trestné strieľanie.**
   2. **Keď hráč zabije rozhodcu (admina) páčidlom alebo inou zbraňou, je to brané ako faul a nasleduje trestné strieľanie.**
   3. **Je zakázané zabíjať aj fanúšikov.**
   4. **V prípade, že fanúšikovia provokujú a útočia na hráčov, má rozhodca právo im dať BAN do konca zápasu.**
   5. **V prípade, že hráč svojmu súperovi ujde do brejku a bude zabitý súperom, ktorému ušiel, tak ak bude hráč ešte na svojej polke klziska, nasleduje trestné strieľanie, ale ak bol už v polke klziska súpera, ktorému ušiel, tak bude zabitému hráčovi priznaný technický gól. Vtedy je potrebné dať štartovací gól a zápas pokračuje.**
   6. **Ak dôjde k faulu počas prestávok medzi tretinami, tak nenasleduje trestné strieľanie ale hráčovi budú odobrané všetky jeho zbrane.**
   7. **Je prísne zakázané, ak hráč ujde do brejku, aby sa súper zabil v jeho bránke dúfajúc, že ho to spawne pri svojej bránke! Toto sa trestá technickým gólom!**
   8. **Je prísne zakázané samopoškodzovanie! Týmto je myslené, keď hráč použije kušu/výbušniny, aby si odobral HP, pričom spôsobí, že súperovi stačí menej úderov na to, aby spôsobil faul!**
   9. **Ak dôjde k faulu tesne po strelení gólu, tak faul je anulovaný. Zneužívanie tohto bodu sa bude trestať!**
2. **Zápas ma dĺžku 3x5 minút.**
   * 1. **V prípade, že bude po troch tretinách stav vyrovnaný, tak nasleduje dvojminútové predĺženie. Hráči si bránky nemenia.**
     2. **V prípade, že bude po troch tretinách vo FINÁLE stav vyrovnaný, tak nasleduje päťminútové predĺženie. Hráči si bránky nemenia.**
   1. **V prípade, že aj po predĺžení bude skóre vyrovnané, nasledujú samostatné nájazdy.**
      1. **Nájazdy sa hrajú na 3 série.**
      2. **Nájazd nekončí, keď sa brankár dotkne puku. Končí keď puk prejde za červené bránkovú čiaru, keď sa vráti sa modrú čiaru ohraničujúcu obranné pásma hráča, ktorý chytá alebo keď nájazd skončí gólom.**
      3. **Brankár sa môže pohybovať len v bránkovisku poprípade veľmi blízko pri ňom. Nesmie od neho vyjsť ďaleko.**
      4. **Ak bude po troch sériách nájazdov stav vyrovnaný, nasleduje séria ,,rýchla smrť“. Dôjde k zmene poradia hráčov na nájazdy. Keď jeden hráč nájazd premení a druhý nie, vtedy zápas končí. Rýchla smrť pokračuje, pokiaľ sa nerozhodne.**
3. **Hráč na buly musí stáť na červenom stredovom kruhu, ale nie v ňom! Môže ísť po puku až v momente, keď bude puk vhodený! V opačnom prípade sa buly opakuje!**
4. **V prípade, že na serveri je nulová disciplína a hráči neposlúchajú ani varovania rozhodcu, tak rozhodca má právo zápas predčasne ukončiť. Toto sa však smie robiť len v naozaj krajných prípadoch! Táto právomoc nesmie byť zneužitá na úmyselné pridelenie výhry!**
5. **Ak je hráč online, a dostane výzvu, či môže ísť na zápas a hráč odmietne, dostáva varovanie. Maximálny počet varovaní je 3! Keď ani po troch varovaniach sa hráč nedostaví, má rozhodca právo mu prideliť kontumačnú prehru. Varovanie sa môže udeľovať len raz za deň!**
6. **Na serveri je počas zápasu zakázané používať zrýchlováky akéhokoľvek druhu! Ak hráč nejaký zrýchlovák použije, trestá sa to trestným strieľaním!**
   1. **Ak hráč neuposlúchne ani po trestnom strieľaní upozornenia rozhodcu, tak rozhodca má právo prideliť hráčovi kontumačnú prehru.**
   2. **Ak hráč aj tak znovu použije zrýchlovák v ďalšom zápase, tak hlavný rozhodca po dostatočnom preskúmaní dostupných materiálov (záznam zo zápasu) má právo hráča z turnaja vylúčiť.**
   3. **Jediné legálne povolené zrýchlováky sú tzv. pukový zrýchlovák (keď vás zrýchli puk) a opierací zrýchlovák (keď bežia dvaja hráči vedľa seba a jeden z nich sa oprie o toho druhého). Tieto je možné používať neobmedzene!**
   4. **Je prísne zakázané používať kušu na posunutie puku!**
   5. **Je prísne zakázané používať výbušniny na odhodenie dopredu!**
   6. **Ak hráč použije nelegálny zrýchlovák v situácií, že to nijak neovplyvní hru (puk je odpálený za hráčovu bránku a druhý hráč nejde až za ňu), tak sa to rieši len napomenutím!**
7. **Je zakázané používať rolbu!**
8. **Žiadne ofsajdy ani zakázané uvoľnenia sa nepískajú!**
9. **Každý rozhodca, ktorý píska zápas je povinný nahrávať zápas (najlepšie cez konzolu príkazom ,,record nazovzaznamu“. Záznam po odohraní zápasu je povinný odoslať hlavnému rozhodcovi**
   1. **Ak si hráč po zápase vypýta záznam zápasu, tak rozhodca je povinný mu ho poslať.**
10. **Každý rozhodca je povinný si zapisovať report zo zápasu na papier (presné časy, v ktorých padli góly, kto ten gól dal, ako sa zmenil stav skóre, kto kedy premenil/nepremenil trestné strieľanie/samostatný nájazd) a tento je potom povinný preposlať hlavnému rozhodcovi, ktorý tieto údaje pridá na web.**
    1. **Každý rozhodca je pri strelení gólu povinný informovať hráčov o čase, kedy gól padol a aký je aktuálne stav.**
11. **Hlavný rozhodca je povinný tabuľky, reporty zo zápasov a play-off pavúka aktualizovať denne. V prípade, že počas dňa nebol odohraný žiaden zápas, tak to nie je potrebné.**
12. **Právo na výber bránky na začiatku zápasu má hráč, ktorý je momentálne na lepšom umiestnení v rebríčku IHLIHF.**
    1. **Ak ani jeden hráč nie je v rebríčku, tak ich rozhodca vyzve, aby sa dohodli na bránkach.**
    2. **Ak sa hráči ani po výzve rozhodcu nedohodnú, tak rozhodca hráčom bránky vyberie.**
    3. **V play-off zápasoch má modrú bránku hráč podľa pavúka. (Ten hráč, ktorý je v pavúku hore)**
13. **Hlavný rozhodca si vyhradzuje právo kedykoľvek upravovať pravidlá Half-Life hokeja, avšak je povinný pred zápasom informovať hráčov o zmene pravidiel.**
14. **Hráč má právo si počas zápasu zobrať TIME OUT pokiaľ mu hra laguje, poprípade musí niekde odbehnúť (neočakávané okolnosti). Musí však napísať ,,time out“ do chatu aby mohol rozhodca prerušiť hru písknutím.**
    1. **Hráč nesmie použiť TIME OUT, ak ide súper do brejku na jeho bránku, alebo ak súper práve útočí.**
    2. **Ak hrá beží a ostane zaseknutý stáť (lagne ho), tak je rozhodca povinný prerušiť hru. Keď sa hráč znovu pohne, tak keď budú obaja pripravený, tak sa pokračuje v hre.**
    3. **Keď hráč, ktorý si vypýta TIME OUT povie, že sa môže pokračovať, tak sa puk dá na miesto, kde bol pred odpískaním, rozhodca odpíska a hrá sa ďalej (rozohrá hráč, ktorý mal pri odpískaní puk).**
15. **Je zakázané zdržovať hru! Ak je puk za bránkou hráča a súper neukazuje, že by mal záujem po ňom ísť, tak hráč, ktorému bránka patrí je povinný puk rozohrať! V opačnom prípade má rozhodca právo prerušiť hru a prideliť puk súperovi.**
    1. **Ak sa to bude opakovať často, má rozhodca právo nariadiť trestné strieľanie.**

**Spísal: Hlavný rozhodca – PrcoKillerSK Dňa 23.8.2013**